Ganjao auto pun turista, a onda im palicom razbio staklo

Kad su prestrašeni turisti pokušali otići,22-godišnjak ih je slijedio preko Bokanjca do predjela Mazija u Briševu. Za to vrijeme više je puta svojim BMW-om udarao u stražnji kraj njihovog auta...

<p>Zbog čega je Zadranin (22) u utorak oko tri sata vozilom<strong> naganjao automobil pun Estonaca</strong> ni dan kasnije nije u potpunosti jasno. No, policija ga sumnjiči da je u Kožinu pretječući svojim BMW-om Renault estonskih oznaka desnim bočnim retrovizorom zapeo za stražnji kraj Renaulta u kojemu je bilo šestoro Estonaca, među kojima i dvoje djece. </p><p>Nakon nezgode mladić je vozilom prepriječio put Estoncima, izašao iz vozila i teleskopskom palicom razbio prednje vjetrobransko staklo na njihovu automobilu. Kad su prestrašeni turisti pokušali otići,22-godišnjak ih je <strong>slijedio preko Bokanjca do predjela Mazija u Briševu. </strong></p><p>Za to vrijeme više je puta svojim BMW-om udarao u stražnji kraj Renaulta. U Briševu je zbog puknute gume 22-godišnji nasilnik sletio s ceste, gdje su ga zatekli policajci. Policija ga je prijavila za više kaznenih djela.</p>